Diari Oficial de la Generalitat Valenciana


Sumari del DOGV 4706, del 05-03-2004 (2004/2142)

Informació pública del programa d'actuació integrada de la unitat d'execució del pla de reforma interior de millora Hierros Turia (València/Xirivella).
-------------------------------------------------------------------------------------------------------------------------------------------------------

### Dades del document

Número de DOGV
:   4706

Data del DOGV
:   05-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2142


Organisme emissor
:   Hierros del Turia, SA

Tipus de document
:   Anunci

Informació pública del programa d'actuació integrada de la unitat d'execució del pla de reforma interior de millora Hierros Turia (València/Xirivella). [2004/F2142]
  
La mercantil Hierros del Turia, SA, ha formulat el programa d'actuació integrada de la unitat d'execució del pla de reforma interior de millora Hierros Turia (València/Xirivella), amb data 23 de gener de 2004, que inclou: pla de reforma interior de millora Hierros Turia (València/Xirivella), juntament amb l'annex d'homologació, i projecte d'urbanització de l'esmentat pla de reforma interior de millora (València/Xirivella), a l'empara del que s'establix en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
La mercantil Hierros del Turia, SA, posseïx la titularitat registral del 100% de la superfície de titularitat privada inclosa en l'àmbit d'actuació.
  
En aplicació del que s'establix en l'article 48.1.C), en relació amb l'article 46.3, ambdós de la referida llei, és procedent sotmetre el programa esmentat amb tota la documentació annexa a informació pública pel termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana.
  
Es fa constar que durant els interessats esmentats en este procediment podran formular qualssevol al·legacions que els convinguen segons dret, així com altres alternatives tècniques que pretenguen competir amb la que s'exposa al públic, tot això en els termes i les condicions de la citada Llei 6/1994. A este efecte qualsevol interessat podrà consultar l'expedient depositat a la notaria de Manuel Ángel Rueda Pérez, situada al carrer de Roger de Llúria, número 28, València (46368), els dies hàbils de 11.00 a 13.00 hores. Igualment es fa constar que qualsevol persona podrà comparéixer a la dita notaria per a obtindre còpia de l'acta de protocol·lització del projecte i documents que s'hi adjunten, o sol·licitar que se li exhibisca esta.
  
Així mateix, tant la referida documentació com l'expedient administratiu, es podran consultar als locals del Servici de Planejament Urbanístic, Unitat de Tramitació de Programes, de l'Ajuntament de València, avinguda d'Aragó, 47, 4a planta, els dies hàbils de 09.00 a 14.00 hores.
  
Les al·legacions que, si fa al cas, es formulen seran presentades davant de l'Ajuntament de València, dirigides al Servici de Planejament Urbanístic, Unitat de Tramitació de Programes.
  
Mitjançant el present anunci, segons el que es preceptua en el paràgraf segon de l'article 48, en relació amb l'article 46, paràgrafs 4t i 5é, de la citada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia següent hàbil a l'acabament del termini de 20 dies anteriorment indicat. Durant el termini es podran formular les referides proposicions a l'Ajuntament de València. Finalitzat este segon termini, el següent dia hàbil, excepte si és dissabte, cas en què s'haurà d'entendre el dia hàbil immediat posterior, tindrà lloc l'acte d'obertura de pliques a l'Ajuntament de València.
  
València, 27 de febrer de 2004.- L'apoderat de Hierros del Turia, SA, p. p.: José Luis Galán Azzati.
  
b) LICITACIÓ DE CONTRACTES ADMINISTRATIUS